Grandininė branduolinė reakcija
Grandinine branduoline reakcija vadinama tokia branduolinės reakcijos rūšis, kai vienos reakcijos produktai, susidūrę su medžiaga, sukelia tolimesnes reakcijas. Grandininės branduolinės reakcijos yra itin svarbios, kadangi jomis remiasi branduolinio reaktoriaus konstrukcija, o nekontroliuojama grandininė reakcija yra branduolinio ginklo veikimo pagrindas. Dažniausiai pasitaiko urano-235 ir plutonio-239 reakcijos: 235 U + n → R P + nuo  1  iki  3 n + 180 M e V {\displaystyle {}^{235}U+n\to RP+{\mbox{nuo }}1{\mbox{ iki }}3n+180MeV} 239 P u + n → R P + nuo  1  iki  3 n + 200 M e V {\displaystyle {}^{239}Pu+n\to RP+{\mbox{nuo }}1{\mbox{ iki }}3n+200MeV} RP šiose lygtyse žymi reakcijos produktus, kurie yra įvairūs lengvesniųjų elementų branduoliai. Kad tokia reakcija galėtų vykti, reikalinga tam tikra pradinė medžiagos masė, vadinama kritine mase. Kritinė masė priklauso nuo branduolio savybių (tankio, formos ir kt.). Esant kritinei masei, susidaro pakankamai reakcijos produktų, galinčių inicijuoti tolimesnes reakcijas.